《俨山春晓二首 其二》
明代·陆深

初有江山胜，况逢花柳春。晓云含宿雨，暖吹约轻尘。

树里看孤棹，烟中辨四邻。几年京国梦，唤醒爱閒身。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。